Tshwane-burgemeester verkiesSolly Msimanga, burgemeester van Tshwane (Foto: Demokratiese Alliansie) Die Demokratiese Alliansie se Solly Tshepiso Msimanga is Vrydag deur die nuwe Tshwane-raad as uitvoerende burgemeester verkies. DA-raadslid Rachel Mathebe, nuut verkose speaker van die raad, was aan die stuur van die verrigtinge. Msimanga was die enigste genomineerde en daar was luide toejuiging uit die banke van die Ekonomiese Vryheidsvegters (EFF) toe hy as burgemeester verklaar is. Christo van der Heever, ook van die DA, is oomblikke later as die nuwe hoofsweep van die Tshwane-raad aangewys.